Priekšlikums Eiropas Parlamenta un Padomes lēmums par ES Solidaritātes fonda mobilizāciju /* COM/2008/0557 galīgā redakcija */





[pic] | EIROPAS KOPIENU KOMISIJA | Briselē, 15.9.2008 COM(2008) 557 galīgā redakcija Priekšlikums EIROPAS PARLAMENTA UN PADOMES LĒMUMS par ES Solidaritātes fonda mobilizāciju (iesniegusi Komisija) PASKAIDROJUMA RAKSTS 2006. gada 17. maija Iestāžu nolīgums[1] ar elastīguma mehānisma starpniecību ļauj papildus finanšu shēmas attiecīgajām pozīcijām mobilizēt Eiropas Savienības Solidaritātes fonda līdzekļus maksimāli 1 miljarda euro apmērā gadā. Fonda pieejamības nosacījumi ir sīki izklāstīti Padomes Regulā (EK) Nr. 2012/2002[2]. Pamatojoties uz Francijas pieteikumu Fonda palīdzības saņemšanai pēc viesuļvētras „Dean”, kas 2007. gada augustā skāra Martiniku un Gvadelupu, kopējās nodarīto zaudējumu aplēses ir šādas. (EUR) | Tiešie zaudējumi | Robežlielums | Summa, pamatojoties uz 2,5 % | Summa, pamatojoties uz 6 % | Ierosinātā atbalsta kopējā summa | Francija/Gvadelupa un Martinika, viesuļvētra „Dean” | 511 200 000 | 3 266 629 000 | 12 780 000 | 0 | 12 780 000 | Kopā | 12 780 000 | Ņemot vērā šā pieteikuma izskatīšanu[3] un ievērojot maksimāli iespējamo Fonda dotācijas apjomu, kā arī iespējas pārdalīt apropriācijas pozīcijā, kur vajadzīgi papildu izdevumi, Komisija iesaka mobilizēt Eiropas Savienības Solidaritātes fonda līdzekļus kopsummā par EUR 12 780 000, kas piešķirami atbilstoši finanšu shēmas 3.b pozīcijai. Iesniedzot šo priekšlikumu izmantot fondu, Komisija sāk vienkāršoto trīspusēju sarunu procedūru, kā noteikts 2006. gada 17. maija Iestāžu nolīguma 26. punktā, lai nodrošinātu abu budžeta lēmējinstitūcijas iestāžu vienošanos par vajadzību izmantot fondu un par nepieciešamo summu. Komisija aicina pirmo no abām budžeta lēmējinstitūcijas iestādēm, kura panāk vienošanos par mobilizēšanas priekšlikuma projektu attiecīgā politiskā līmenī, informēt otru iestādi un Komisiju par saviem nodomiem. Nesaskaņas gadījumā starp abām budžeta lēmējinstitūcijas iestādēm tiks sasaukta oficiāla trīspusēja sanāksme. Komisija iesniegs budžeta grozījuma provizorisko projektu (BGPP), lai 2008. gada budžetā iekļautu īpašas saistību un maksājumu apropriācijas sadalījumā pa saņēmējām valstīm, kā paredzēts 2006. gada 17. maija Iestāžu nolīguma 26. punktā. Priekšlikums EIROPAS PARLAMENTA UN PADOMES LĒMUMS par ES Solidaritātes fonda mobilizāciju EIROPAS PARLAMENTS UN EIROPAS SAVIENĪBAS PADOME, ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību[4] un jo īpaši tā 26. punktu, ņemot vērā Padomes 2002. gada 11. novembra Regulu (EK) Nr. 2012/2002, ar ko izveido Eiropas Savienības Solidaritātes fondu[5], ņemot vērā Komisijas priekšlikumu[6], tā kā: 1) Eiropas Savienība ir izveidojusi Eiropas Savienības Solidaritātes fondu („Fonds”), lai demonstrētu solidaritāti ar to reģionu iedzīvotājiem, kurus ir piemeklējušas dabas katastrofas. 2) 2006. gada 17. maija Iestāžu nolīgums ļauj mobilizēt Fonda līdzekļus maksimāli 1 miljarda euro apmērā gadā. 3) Regula (EK) Nr. 2012/2002 ietver noteikumus, kas ļauj mobilizēt Fondu. 4) Francija ir iesniegusi pieteikumu Fonda mobilizēšanai saistībā ar dabas katastrofu, ko 2007. gada augustā izraisīja viesuļvētra „Dean”, IR NOLĒMUŠI ŠĀDI. 1. pants Eiropas Savienības 2008. finanšu gada vispārējā budžeta ietvaros mobilizē Eiropas Savienības Solidaritātes fondu, lai saistību un maksājumu apropriācijās nodrošinātu EUR 12 780 000. 2. pants Šo lēmumu publicē Eiropas Savienības Oficiālajā Vēstnesī . Briselē, […] Eiropas Parlamenta vārdā — Padomes vārdā — priekšsēdētājs priekšsēdētājs [1] OV C 139, 14.6.2006., 1. lpp. [2] OV L 311, 14.11.2002., 3. lpp. [3] Paziņojums Komisijai SEC(2008)2406 par pieteikumu mobilizēt Eiropas Savienības Solidaritātes fondu, ko iesniedza Francija pēc viesuļvētras „Dean”, kas 2007. gada augustā skāra Martiniku un Gvadelupu. [4] OV C 139, 14.6.2006., 1. lpp. [5] OV L 311, 14.11.2002., 3. lpp. [6] OV C […], […], […]. lpp.